Σκορδόσουπα
Σκορδόσουπες σερβίρονται σε όλη τη Γαλλία.  Στη συνταγή μας εδώ, η σούπα γίνεται πιο χορταστική, καθώς βράζει με ζωμό και πήζει με την προσθήκη πατάτας.
30 σκελίδες σκόρδου (είναι οι σκελίδες από περίπου 2 κεφάλια), καθαρισµένες, 125 ml ελαιόλαδο, 125 γρ. µπέικον, ψιλοκοµµένο, 1 πατάτα, κοµµένη σε κύβους, 1,5 lt ζωµός κοτόπουλου, µπουκέ γκαρνί (µπουκέτο µυρωδικών, δένουµε δηλαδή σε ένα τουλουπάνι, 1 κλωνάρι σέλερι, 2 δαφνόδυλλα, 1 κλωνάρι δεντρολίβανο ή ρίγανη και 2 κλωνάρια µαϊντανού), 3 κρόκοι αυγών, αλάτι, φρεσκοτριµµένο πιπέρι, 1/2 µπαγκέτα ή 1 µακρόστενο φραντζολάκι, σε φέτες, 40 γρ. τριµµένο τυρί Gruyère (αν δεν βρούµε γαλλική γραβιέρα, αντικαθιστούµε µε ελληνική γλυκιά γραβιέρα)
Για να φτιάξουμε σκορδόσουπα, αρχικά ζεσταίνουµε 1 κουταλιά της σούπας από το λάδι σε µια µεγάλη κατσαρόλα.Στη συνέχεια, σοτάρουµε το µπέικον σε µέτρια φωτιά για 5 λεπτά, χωρίς να το αφήσουµε να πάρει χρώµα.Προσθέτουµε τα σκόρδα και την πατάτα, και σοτάρουµε για 5 λεπτά ή µέχρι να µαλακώσουν. Έπειτα, ροσθέτουµε τον ζωµό και το µπουκέ γκαρνί, αφήνουµε το µείγµα να πάρει βράση και χαµηλώνουµε τη φωτιά.Σιγοβράζουµε για περίπου 30 λεπτά, ή µέχρι να µαλακώσουν πολύ καλά η πατάτα και τα σκόρδα.Βάζουµε τους κρόκους σ’ ένα µπλέντερ και ρίχνουµε το υπόλοιπο ελαιόλαδο σε λεπτή ροή, χτυπώντας µέχρι να πήξουν. Προσθέτουµε λίγη λίγη την καυτή σούπα. Τη σουρώνουµε και τη ρίχνουµε ξανά στην κατσαρόλα. Τη ζεσταίνουµε ελαφρώς, χωρίς να την αφήσουµε να πάρει βράση. Αλατοπιπερώνουµε.Προθερµαίνουµε το γκριλ. Φρυγανίζουµε το ψωµί για λίγο µέχρι να ροδίσει. Έπειτα το πασπαλίζουµε µε το τυρί. Αφήνουµε λίγα λεπτά ακόµη, µέχρι να λιώσει το τυρί. Κόβουµε σε κυβάκια και σερβίρουµε µε τη σκορδόσουπα.
Μπέικον,Πατάτες,Σκόρδο